《寄钱牧翁》
明代·陈子升

虞山远见紫芝荣，鹤发人间有老成。眉宇欲开枚叔赋，齿牙曾忝谢公情。

缥缃字化千编蠹，丝竹歌残百啭莺。谁共容台高典礼，钧天回首醉咸英。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。